AKADEMIJA LIKOVNIH UMJETNOSTI

ZAGREB, Ilica 85,

OIB:95847257607

Klasa: 400-08/19-08/01

Urbroj: 251-77-02/1-19-13

**PRIJEDLOG FINANCIJSKOG PLANA ZA AKADEMIJU LIKOVNIH UMJETNOSIT ZA 2020. I PROJEKCIJA PLANA ZA 2021. I 2022.**

**1. Uvod**

Akademija likovnih umjetnosti u Zagrebu najstarija je visoko-školska likovno-obrazovna ustanova u Hrvatskoj. Utemeljena je u lipnju 1907. godine kao „KRALJEVSKO ZEMALJSKO VIŠE OBRAZOVALIŠTE ZA UMJETNOST I UMJETNI OBRT“, s redom predavanja na Slikarskom odjelu, Kiparskom odjelu i Odjelu za kandidate učitelje risanja.

Prvi profesori na novoosnovanoj ustanovi su bili Robert Frangeš Mihanović, Rudolf Valdec, Robert Auer, Oton Iveković, Bela Čikos Sesija, Menci Clement Crnčić i Branko Šenoa. Po nacrtima Hermana Bolléa sagrađeni su prvi ateljeri u dvorištu Ilice 85. Nazivi ustanove često su se mijenjali. Tako je od 1918.g. naziv ustanove “KRALJEVSKA VIŠA ŠKOLA ZA UMJETNOST I UMJETNI OBRT”, od 1921. KRALJEVSKA AKADEMIJA ZA UMJETNOST I UMJETNI OBRT”, a od 1924. “KRALJEVSKA UMJETNIČKA AKADEMIJA U ZAGREBU”.

Od 1941.g. službeni naziv ustanove je Akademija likovnih umjetnosti u Zagrebu. Sjedište ustanove je u znatno pregrađenim i dograđenim zgradama na početnoj lokaciji, u dvorištu i parku Ilice 85. Nastava se odvija i u zgradama na Jabukovcu 10. (Nastavnički odsjek), u Zamenhoffovoj 14. (Odsjek za konzerviranje i restauriranje umjetnina), te u prostorijama zgrade u Zagorskoj 16. (Odsjek za animirani film i nove medije).

Od 2006.g. na Akademiji je ustrojen i Poslijediplomski sveučilišni studij Slikarstva, Kiparstva i Grafike, te Poslijediplomski specijalistički sveučilišni studij Medaljarstvo i mala plastika.

Danas Akademija likovnih umjetnosti provodi pet redovnih preddiplomskih i diplomskih sveučilišnih studija: Slikarstvo, Kiparstvo, Grafika, Likovna kultura, Animirani film i novi mediji, te redovni integrirani preddiplomski i diplomski sveučilišni studij Konzerviranje i restauriranje umjetnina.

Svi studijski programi koji se izvode na navedenim odsjecima usklađeni su s odredbama Bolonjskog procesa. Mobilnost studenata odvija se u okviru bilateralnih ugovora o suradnji s inozemnim institucijama visokog umjetničkog obrazovanja.

Na Akademiji su djelovali i djeluju brojni značajni umjetnici i nastavnici, pa je povijest Akademije likovnih umjetnosti dobrim dijelom i povijest hrvatske umjetnosti dvadesetog stoljeća.

**2. Obrazloženje programa**

 *Opis programa A – Sveučilište*

 U akademsku godinu 2019/2020 upisano je 400 redovitih studenata (preddiplomski broji 226, integrirani 58 diplomski studij 116 studenata)

Broj studenata po smjerovima studijskih programa i broj studenata po godinama vidljiv je iz tabele:

|  |  |  |  |  |  |  |  |
| --- | --- | --- | --- | --- | --- | --- | --- |
| **Naziv studija** | **vrsta studija** | **1. god** | **2. god** | **3. god** | **4. god** | **5. god** | **Total** |
| Slikarstvo | preddiplomski | 14 | 15 | 11 | 16 |  | **56** |
| Kiparstvo | preddiplomski | 9 | 9 | 10 | 12 |  | **40** |
| Grafika | preddiplomski | 10 | 11 | 9 | 10 |  | **40** |
| Likovna kultura | preddiplomski | 17 | 15 | 14 |  |  | **46** |
| Animirani film i novi mediji | preddiplomski | 17 | 14 | 13 |  |  | **44** |
| Konzerviranje i restauriranje umjetnina; svi smjerovi | integrirani | 12 | 9 | 13 | 10 | 14 | **58** |
| Slikarstvo | diplomski | 14 |  |  |  |  | **14** |
| Grafika | diplomski | 13 |  |  |  |  | **13** |
| Kiparstvo | diplomski | 10 |  |  |  |  | **10** |
| Likovna kultura, smjer: Nastavnički | diplomski | 14 | 29 |  |  |  | **43** |
| Animirani film i novi mediji, smjer: Animirani film | diplomski | 16 | 20 |  |  |  | **36** |
|  |  |  |  |  |  |  |  |
| **Ukupno** |  | **146** | **122** | **70** | **48** | **14** | **400** |

*1. Preddiplomski sveučilišni studij Slikarstva bazira se na tradiciji izražavanja u slikarskom mediju koji podrazumijeva i uključuje usvajanje slikarskih vještina s ciljem njihove primjene u individualnom umjetničkom radu. Diplomski studij kroz individualni mentorski pristup potiče razvoj osobnih likovnih promišljanja i pronalaženje njihova adekvatnog izraza.*

*2. Grafički odsjek Akademije likovnih umjetnosti u Zagrebu ima na ovim prostorima vodeću ulogu u obrazovanju i formiranju umjetnika s područja grafičkog stvaralaštva. Inovativni studijski programi učinili su Odsjek poljem intrigantnih umjetničkih istraživanja, a time i mjestom transformacije shvaćanja grafičkog medija.*

*3. Preddiplomski sveučilišni studij Kiparstva osposobljava studente za niz suradničkih ili samostalnih kreativnih likovnih djelatnosti na temelju tehničko-tehnoloških, teorijskih i praktičnih likovnih znanja i spoznaja stečenih tijekom studija. Početkom treće godine studija studenti mogu izabrati usmjerenje Mala plastika i medaljarstvo.*

*4. Studij Likovne kulture pored slikarstva, kiparstva, grafike, primijenjene grafike i novih medija, obuhvaća i opsežan program povijesti umjetnosti i likovne teorije, kao i psihološko-pedagoško-didaktičku grupu predmeta s odgovarajućim vježbama.*

*5. Odsjek za animirani film i nove medije najnoviji je odsjek na Akademiji likovnih umjetnosti u Zagrebu. Jedinstven je po tome što potiče paralelno savladavanje klasičnih tehnika animacije i upoznavanje s tehnikama novih medija i suvremenom umjetničkom praksom.*

*6. Studij Konzerviranja i restauriranja umjetnina profilirao se kao interdisciplinarni studij široke stručne i opće naobrazbe, baštineći tradiciju Akademije utemeljenu na likovnim disciplinama. Inkorporirajući svojim studijskim programom dobra iskustva srodnih studija u Europi, objedinio je temeljna znanja i vještine struke usmjerene ka očuvanju kulturne baštine.*

U 2020. godini, 16 inozemnih studenata ostvariti će mobilnost studijskog boravka na ALU, u trajanju akad. godine. 14 studenata ALU ostvariti će studijski boravak na inozemnim, partnerskim institucijama visokog obrazovanja, u trajanju od jednog semestra, sredstva za mobilnost i programe EU osigurana su putem natječaja od strane Agencije za mobilnost, a isplaćuje ih Sveučilište u Zagrebu izravno studentima.

U 2020. godini nastavnici i nenastavno osoblje ALU ostvariti će 22 nastavna, umjetnička, znanstvena i stručna usavršavanja u inozemstvu. Inozemni nastavnici i nenastavno osoblje ostvariti će četiri (4) nastavnih, umjetničkih, znanstvenih i stručnih boravaka.

Međunarodni programi ALU odvijaju se kroz gostovanja stranih umjetnika, razmjenu mladih umjetnika i studenata, prezentaciju hrvatskih mladih umjetnika u inozemstvu, te na temelju sustavno vođenih umjetničkih radionica s međunarodnim sudjelovanjem i javnim rezultatima procesa rada.

Ukoliko se ostvare dodatna sredstva planira se i povećanje broja kraćih stručnih putovanja (mogućnosti uspostavljanja programske suradnje ponajviše s europskim zemljama no i šire)

*Članstvo u međunarodnim strukovnim udruženjima*

Akademija likovnih umjetnost članica je European League of Institutes of Arts – ELIA, nezavisne mreže institucija visokoškolskog umjetničkog obrazovanja, razvitku. ALU u okviru svojih financijskih mogućnosti aktivno sudjeluje u radu ELIA konferencija i simpozija te redovito prati i distribuira preporuke i savjete za unaprjeđenje kvalitete umjetničkih studija.

**3. Ishodišta i pokazatelji na kojima se zasnivaju izračuni i ocjene potrebnih**

 **sredstava za provođenje programa**

Za nesmetano odvijanje osnovne djelatnosti Akademije planirano je

 ukupno **34.123.967 kn** prihoda/rashoda , što je 18% više u odnosu na 2019. Za plaće zaposlenika i naknade zaposlenih planiran je iznos od 27.402.109 kn. Na Akademija je zaposleno 126 djelatnika koji primaju plaću na teret Proračuna RH. Od toga broja u izvođenju nastave sudjeluje 84 zaposlenih (60 na neodređeno i 24 na određeno vrijeme, 42 djelatnika je nenastavno osoblje (40 na neodređeno i 2 na određeno). Za materijalne troškove planirano je 6.711.858 kn,iz kojeg se financiraju obavezni rashodi (energija i materijal), rashodi za usluge i ostali troškovi prema prioritetima funkcioniranja Akademije, vanjska suradnja (vanjski suradnici, modeli), i umjetničko istraživačka djelatnost 400.000 kn.

Prihodi državnog proračuna (izvor financiranja 11) iznosi **30.389.902 kn**

 Vlastiti prihod (izvor financiranja 31– **370.000 kn**, prihod od najamnina I programa namjenjen je za podmirenje tekućeg poslovanja (režijske troškove Slava Raškaj, naknadu zaposlenima i hitne intervencije);

Prihodi za posebne namjene (izvor financiranja 43)– **810.000 kn** planiran je za rashod nastavnog materijala 300.000 kn, za terensku nastavu i ciljeve 185.000 kn,izložbeni programi 215.000 kn

Međunarodne programe 100.000 kn i kotizacije za međunarodne konferencija 10.000 kn.

***Programi, radionice i događanja za akademsku godinu 2019/2020***

Programi su važan segment provođenja nastavnog procesa jer ALU predstavljaju u javnosti, mogući su i dodatni izvor sredstava te studente uključuju u realni sektor gdje mogu provjeriti razinu i kvalitetu dobivenih kompetencija, a ALU provjerava uspješnost provođenja programa.

* Noć muzeja;
* Ciklus radionica za student ALU; motivacisjki razgovori
* Program +
* Radionice za djelatnike ALU
* Razgovori na Jabukovcu
* Maraton crtanja
* Dani otvorenih vrata ALU Cash& Carry
* Knjižnica ALU radionice/ predavanja
* Izdavačka djelatnost- publikacije
* Pokretanje programa za izdavanje grafičkih mapa u različitim grafičkim tehnikama (10 programa)
* Galerija Shira (15 programa, poseban naglasak će biti na predstavljanju suradnji i sudjelovanje s posebnim projektima uz značajne izložbe kao što su Zagrebački salon, Bijenale slikarstva, Trijenale grafike, Animafest)
* Transform 2019
* Obrada stakla 3D formi- Zadar
* Mozaik
* 24 sata crtanje stripa
* Završna izložba i Dan ALU
* Božićna izložba
* Predstavljanje ALU u Mostaru
* Suradnja s Sveučilištem u Zagrebu na programu 350 godina Sveučilišta (10 programa –aktivnosti)
* Suradnja s drugim sastavnicama Sveučilišta u Zagrebu
* Izložbe u galerijama ALU (15 programa)
* Zajednički programi 3 akademije Sveučilišta u Zagrebu (4 programa)
* Suradnja s muzejima i galerijama u Zagrebu i uglavnom kontinentalnom dijelu RH (zbog dostupnosti) (10 – 15 programa)
* Suradnja s županijskim centrima u svrhu predstavljanja mogućnosti studiranja na ALU u Zagrebu.
* Plati i nosi

i ostali programi, radionice koje se planiraju u skladu sa zatraženim sredstvima MZOŠ-a, Ministarstva kulture, grada Zagreba, Županija te drugih poslovnih javnih i privatnih institucija i subjekata

***Terenska nastava***

Terenska nastava ima ulogu stvaranja koncentriranih uvjeta rada za studente ( cjelodnevni rad, savladavanje novih organizacijskih vještina u izvođenju umjetničkih djela te upoznavanje s novim alatima i strojevima, predstavljanje i promocija ALU.

* Gologorica
* Kapela Sv. Jakov
* Dijacezanski muzej Zagrebačke nadbiskupije
* Svijetle pruge- Bjelovar
* Sv.Petar Taborište
* Kolonija Vrsar ( kamenolom )
* Dubrovnik
* Vis
* terenska nastava- grad Đurđevac, grad Lipik, Karlovac, Gospić, Varaždin, Rovinj, Bjelovar i ostale terenske nastave koje se planiraju u skladu sa zatraženim programima i aktivnostima, a koje ovise o organizatorima gdje će se održati terenska Nastava. Moguće je da će se povećati broj za novih 10 – 15 suradnji (za što se vode razgovori).

Jedan od ciljeva je povećanje suradnje s lokalnom zajednicom te predstavljanje studenata i postignutih rezultata kroz proces studiranja te predstavljanje programa ALU za buduće studente.

Obilazak drugih akademija s naglaskom na Srednjoj Europi i Balkanskim zemljama u cilju uspostavljanja jasnih programskih veza i projekata.

Za pomoći (izvor financiranja 52)od drugih proračunskih korisnika planirano je **300.000** **kn** putem javnog poziva:

* **Poziv za predlaganje programa javnih potreba u kulturi Republike Hrvatske za 2019. godinu (Ministarstvo kulture)**
* **10 programa**
* **međunarodni programi se prijavljuju u toku godine te će se prijavljivati u ovisnosti o novopotpisanim ugovorima o suradnji te o financiranim programima**
* Poziv za predlaganje programa javnih potreba u kulturi Grada Zagreba za 2019 godinu (Gradski ured za obrazovanje, kulturu i sport Grada Zagreba)
* 10-15 programa
* poseban naglasak na Završnoj izložbi kao najvažnijem događaju za predstavljanje ALU u javnosti
* Pozivi za predlaganje programa za MZOŠ, 10 programa
* Pozivi za predlaganje programa na županijske natječaje 10 programa

Donacije (izvor financiranja 61) u iznosu **300.000 kn** utrošit će se isključivo prema planiranim namjenama.

Euoropski socijalni fonad (izvor financirnaja 563) - Akademija je u svibnju 2019 potpisala Ugovor o dodjeli bespovratnih sredstava za projekt UP:03.1.1.0033 Akademija u hodu, Projekt traje 36 mjeseci. Ukupna vrijednost Projekta iznosi 3.725.439 kn, Partneri na Projektu su: Sveučilište u Splitu, Muzej suvremene umjetnosti, HDLU, Visoko učilište Algebra i Fakultet političkih znanosti. Za 2020. godinu planiran je rashod u iznosu **1.954.065 kn**. Sredstva nam doznačuju prema odobrenju Zahtjeva za naknadom sredstava bespovratnih sredstava u sklopu “provedbe HKO-a na razini visokog obrazovanja”.

**4. Obnova i održavanje zgrada, tehnološkog sustava, alata i strojeva za povećanje efikasnosti provođenja studijskih programa**

Obzirom na više lokacija jedna od temeljnih aktivnosti je održavanje dobrih prostornih uvjeta za realizaciju nastave iz tog razloga planiraju se radovi za:

* kompletno uređenje prostora u Slavi Raškaj u iznosu cca 1.000.000 kn koja bih se odvijala u tri etape;
* popravci i promjene dvorišnih ulaznih vrata te sustava kamera, kontrole ulaska vozila u dvorište (dva dvorišta gdje su česti problemi zbog uništavanja opreme) 80.000 kn;
* kotlovnice (Nastavnički odsjek, veći zahvat, OKIRU, manji zahvati proširenja kapaciteta kotlovnice) 250.000 kn;
* uređenje dvorišta (veći zahvati) 70.000,00 kn;
* uređenje dijela prostorija za nastavu ( radionice ) u skladu s posebnim uvjetima rada i materijalima koji se koriste 90.000,00 kn;
* nabava posebnih uređaja za izvođenje nastave ( npr. 2 digestora oko

140.000,00 kn, peć za keramiku, 3D tehnologija i printeri i slično) 300.000 kn;

* programski paketi (licence) za provođenje nastave 100.000 kn;
* opremanje različitih laboratorija i kompjuterske opreme 250.000 kn

Sredstva će se tražiti od Sveučilišta, MZOŠ-a te od drugih partnera, institucija i poslovnih subjekata.

**5. Pokazatelji uspješnosti provođenja provođenja studijskih programa**

Agencija za znanost i visoko obrazovanje je dala ocijenu kvalitete koja se donosi na temelju sedam standarada sa ocjenom Uglavnom provedeni.

Svaki studijski programi definirani su sa jasno određenim ishodima učenja studenata i međunarodnim standardima. Najuspješniji student na kraju svake akademske godine dobivaju pohvalu latinske klasifikacije od Akademskog vijeća za svoj rad i uspješnost.

**6. Zaključak**

Prihodi i primici kao i rashodi i izdaci u 2020. godini uvećani su u odnosu na realizaciju 2019 godine. Limit povećanja je 1,18. limit projekcije za 2021. iznosi 2,2% u odnosu na 2020. godinu,a projekcij za 2022 godinu s povećanjem 0,92% u odnosu na 2021. godinu. Limiti su planirani prema uputama Sveučilišta i smjernicama Ministarstva financija, sukladno članku 25. Stavku 3. Zakona o proračunu. Prijedlog financijskog plana proračunskog korisnika sastoji se od:

* procjene prihoda i primitaka za 2020-2022. godinu,
* plan rashoda i izdataka za 2020-2022. godinu (po organizacijskoj i ekonomskoj klasifikaciji
* Obrazloženja prijedloga financijskog plana.

 Obrazloženje financijskog plana jednako je važan dokument kao i sam plan koji iskazan u brojkama. U njemu povezujemo ciljeve i programe Akademije s izvorima sredstava za njihovo ostvarenje te pratimo uspješnost realizacije. Radeći analize prošle potrošnje, usporedba prihoda i rashoda po određenim kategorijama, stvaramo i podloge za kvalitetnije upravljanje sredstvima s kojima raspolažemo.

 Dekan

 Izv.prof.art. Tomislav Buntak